અમદાવાદ: શહેરમાં સગીર વયનાં અને નાનાં બાળકોના ગુમ થવાના બનાવોમાં છેલ્લા એક મહિનાથી વધારો થતાં ચિંતાનો વિષય બન્યો છે. ઓઢવ વિસ્તારમાં આવેલા સિંગરવા ગામની અમરતભાઇની ચાલીમાં રહેતા એક ગરીબ મજૂર પરિવારની સાડા ત્રણ વર્ષની બાળકીનું કોઇ અજાણી વ્યક્તિ અપહરણ કરી ફરાર થઇ ગઇ છે. બાળકીનું અપહરણ થયું હોવાનું પોલીસને પૂરેપૂરી શંકા છે પરંતુ પોલીસ હજુ પણ બાળકીને શોધી શકી નથી અને હાથ ઉપર હાથ ધરી બેઠી છે.